Lav et referat af nedenstående tekst:

Tekst:
Flere bilister fik sig noget af en overraskelse, da de fredag nat kørte på E39 ved Hjørring. En større flok kvier havde nemlig forvildet sig ud på motorvejen. Her blev flokken af kvier påkørt af flere biler. Det første uheld skete klokken 01:25, hvor en personbil rammer to køer ved afkørslen mod Bjergby på E39. Begge køer bliver efter påkørslen aflivet af landmanden, der ankommer til stedet. Ingen kommer til skade ved uheldet. 20 minutter senere påkører en varebil fem kvier en kilometer længere nede af motorvejen. Her bliver tre køer efterfølgende aflivet. De to andre køer er sluppet uden skader, så de bliver indfanget. - Alle bilister er sluppet meget heldigt fra det her. Der er ikke sket nogen alvorlig personskade ved ulykkerne, siger vagtchefen ved Nordjyllands Politi. Landmanden har lørdag morgen fundet yderligere to køer, der sad fast i mudder ved et moseområde. Der er dog stadig en kvie på fri fod, så du skal se dig godt for, hvis du skal ud at køre på motorvejen ved Hjørring. - Vi opfordrer folk til at være agtpågivende i området, og hvis de ser en løs ko selvfølgelig kontakte politiet med det samme, siger vagtchefen ved Nordjyllands Politi. OPDATERING: Nordjyllands Politi oplyser, at landmanden har loakliseret den sidste ko omkring klokken 15.00. Så behøver ikke længere være ekstra opmærksom på køer ved Hjørring. Motorvejen var spærret i cirka halvanden time i forbindelse med oprydningen efter uheldet.

Referat:
En flok køer havde fredag nat forvildet sig ud på motorvej E39. Her blev de ramt af flere biler. Fem køer blev aflivet efter påkørslen.